พณ.เผยส.ค.55เงินเฟ้อเพิ่ม2.9%
พาณิชย์เผยส.ค.55เงินเฟ้อเพิ่ม2.69%เหตุดัชนีราคาอาหาร เครื่องดื่มสูงขึ้น ตั้งเป้าทั้งปีไม่เกิน3.8%
3 ก.ย. 2555

พาณิชย์เผยส.ค.55เงินเฟ้อเพิ่ม2.69%เหตุดัชนีราคาอาหาร เครื่องดื่มสูงขึ้น ตั้งเป้าทั้งปีไม่เกิน3.8%



ยรรยง พวงราช
นายยรรยง พวงราช ปลัดกระทรวงพาณิชย์ เปิดเผยว่า ดัชนีราคาผู้บริโภคทั่วไปของประเทศ หรือเงินเฟ้อ เดือนส.ค.2555 เท่ากับ116.28 สูงขึ้น 2.69% เทียบกับส.ค.เมื่อปีก่อน และสูงขึ้น 0.40%เทียบกับก.ค.ของปีเดียวกัน ส่งผลให้เงินเฟ้อเฉลี่ย 8 เดือนแรก สูงขึ้น 2.89% เทียบกับช่วงเดียวกันของปีก่อน โดยสาเหตุที่ทำให้เงินเฟ้อสูงขึ้น เป็นผลมาจากดัชนีราคาอาหาร และเครื่องดืมสูงขึ้น 2.04% หมวดไม่ใช่อาหารและเครื่องดื่มสูงขึ้น 1.84% อย่างไรก็ตามอัตราเงินเฟ้อในเดือนนี้เป็นการสูงขึ้นแบบชะลอตัวลง เป็นผลมาจากภาวะเศรษฐกิจโลกชะลอตัว และกระทรวงพาณิชย์ดูแลราคาสินค้าอย่างเข้มงวด ซึ่งเป้าหมายเงินเฟ้อทั้งปียังคงตั้งเป้าไม่เกิน 3.8%
“เงินเฟ้อในเดือนส.ค. เป็นเงินเฟ้อที่ชะลอตัวลง และคาดว่าเดือนต่อๆ ไป ก็จะชะลอตัวลง โดยคาดว่าเงินเฟ้อไตรมาส 3 จะเพิ่มขึ้น 3% ไตรมาส 4 เพิ่มขึ้น 3% ทำให้ทั้งปี คาดว่าเงินเฟ้อจะขยายตัวในระดับ 3.3-3.4% ซึ่งเป็นไปตามเป้าที่ตั้งไว้ที่ 3.3-3.8% โดยสาเหตุที่ทำให้เงินเฟ้อชะลอตัว มาจากเศรษฐกิจโลกที่ชะลอตัว ผลผลิตเกษตรส่วนใหญ่ไม่ได้รับผลกระทบจากภัยธรรมชาติ พาณิชย์มีการดูแลราคาสินค้าเข้มงวด สินค้าไม่ปรับขึ้นราคา อีกทั้งรัฐบาลมีมาตรการดูแลค่าครองชีพอย่างต่อเนื่อง"นายยรรยงกล่าว